Source: http://lexcafe.ro/tag/conducere/
Timestamp: 2019-04-19 22:39:00+00:00
Document Index: 10131257

Matched Legal Cases: ['CSM\n', 'CSM ', 'articolul 8', 'CSM\n', 'CSM ', 'CSM ', 'CSM ']

conducere Archives - Noutati legislative | Legislatie gratuita | Portal juridic
Tag-Archive for » conducere «
Acţiunea de conducere a unui vehicul presupune în mod necesar punerea în mişcare a vehiculului?
Înalta Curte de Casație și Justiție – Completul pentru dezlegarea unor chestiuni de drept a decis, în şedinţa din 21 martie 2019, că admite sesizarea formulată de Curtea de Apel Oradea – Secţia penală şi pentru cauze cu minori, în dosarul nr. 18.436/271/2017, prin care se solicită pronunţarea unei hotărâri prealabile pentru dezlegarea de principiu a următoarei chestiuni de drept: „Dacă acţiunea de conducere a unui vehicul, astfel cum este prevăzută de art.336 din Codul penal, presupune în mod necesar punerea în mişcare a vehiculului prin acţionarea sistemelor de autopropulsie”, și în consecință: Mai mult …
Categorii: Acţiunea civilă, Drept civil, Drept penal, Ştiri Etichete: acţionarea sistemelor de autopropulsie, conducere, vehicul	Lasa un comentariu
Parlamentul a validat noua conducere a Autorităţii de Supraveghere Financiară
Plenul comun al Parlamentului a validat miercuri noua conducere a Autorităţii de Supraveghere Financiară (ASF).
Noul şef al ASF este Leonardo Badea, care a primit în plen 213 voturi „pentru” şi 111 „împotrivă”, iar Elena Dascălu a fost validată în funcţia de prim-vicepreşedinte al acestei instituţii cu 214 voturi „pentru” şi 117 „împotrivă”. În funcţia de vicepreşedinte, membru executiv, au fost validaţi Marius Sorin Bota (213 „pentru” şi 118 „împotrivă”), Cristian Roşu (215 „pentru, 116 „împotrivă”) şi Daniel Ştefan Armeanu (215 „pentru”, 116 „împotrivă”). Mai mult …
Categorii: Autorităţi şi instituţii publice, Ştiri Etichete: ASF, Autoritatea de Supraveghere Financiară, conducere	Lasa un comentariu
Ocuparea funcţiilor de conducere din administraţia locală pe baza „încrederii personale”
Senatorul independent Andrei Voloşevici a depus la Senat o iniţiativă legislativă prin care propune ca ocuparea funcţiilor de conducere din administraţia locală şi centrală, dar şi din ministere să se facă pe baza „încrederii personale”.
Iniţiatorul proiectului de lege spune că şi-ar dori ca primarii, după ce şi-au câştigat mandatele, să îşi aleagă oamenii din subordine cu care să lucreze după un criteriu „clar şi subiectiv, dar legat de profesionalismul oamenilor” în care au încredere.
Senatorul independent Andrei Voloşevici intenţionează să schimbe radical procesul de numire în funcţii de conducere, asta după ce s-a lovit de nenumărate „blocaje” în perioada în care era primar.
Categorii: Administraţie publică centrală, Administraţie publică locală, Proiecte şi propuneri legislative, Ştiri Etichete: conducere, primar	Lasa un comentariu
A fost aleasă conducerea noului Birou Permanent
La 8 septembrie senatorii și-au ales noua conducere, astfel componența Biroului Permanent a rămas practic aceeaşi ca în sesiunea trecută, cu excepţia a două funcţii de chestori, ocupate de Dan Şova şi Cristian Bodea.
Noua conducere a Senatului este compusă din vicepreşedinţii Ioan Chelaru şi Cristian Dumitrescu (PSD), Marius Obreja (PNL) şi Vasile Nistor (LC), secretarii Ion Simeon Purec şi Ion Rotaru (PSD), Mario-Ovidiu Oprea (PNL) şi Alexandru Pereş (PDL) şi chestorii Dan Şova şi Nicolae Moga (PSD), Cristian Bodea (PNL) şi Verestoy Attila (UDMR).
Pentru noua componență a Biroului Permanent au votat 101 de deputați, doi au fost împotrivă, iar cinci deputați s-au abţinut de la vot.
Categorii: Funcţionari publici, Ştiri Etichete: Biroul Permanent, conducere	Lasa un comentariu
O nouă conducere pentru CSM
Conducerea Consiliului Superior al Magistraturii (CSM), va fi stabilită în cadrul şedinţei din data de 6 ianuarie 2014.
Potrivit H.C.S.M. nr. 326/2005 publicată în Monitorul Oficial nr. 867 din 27 septembrie 2005, Consiliul Superior al Magistraturii este condus de preşedinte, ajutat de un vicepreşedinte, aleşi pentru un mandat de un an, care nu poate fi reînnoit. Preşedintele şi vicepreşedintele sunt aleşi de 9 judecători şi 5 procurori, aleşi în adunările generale ale judecătorilor şi procurorilor, în prezenţa a cel puţin 15 membri ai Consiliului, cu votul majorităţii membrilor acestuia.
Preşedintele şi vicepreşedintele fac parte din secţii diferite.
Potrivit legislaţiei candidaţii pentru funcţiile de preşedinte şi vicepreşedinte al CSM se pot înscrie şi în timpul şedinţei de plen. Fiecare candidat trebuie să prezinte un proiect de management al instituţiei.
Preşedintele Traian Băsescu a anunţat că va participă la şedinţa plenului CSM.
Categorii: Magistraţi, Ştiri Etichete: conducere, CSM, judecător, mandat	Lasa un comentariu
Instituirea unor comisii la nivel de întreprindere
Cadrul general de stabilire a cerinţelor minime ale dreptului la informare şi consultare a angajaţilor a fost stabilit prin Legea nr. 467/2006, publicată în Monitorul Oficial nr. 1006 din 18 decembrie 2006. Un proiect ce vizează modificarea acesteia, a fost supus dezbaterii în cadrul Comisiei de Dialog Social a Ministerului Muncii.
Proiectul de act normativ prevede, desemnarea unui comitet sau a unei comisii de reprezentanţi care să fie implicaţi în mod activ în conducerea companiilor care au cel puţin 20 de angajaţi. Acest comitet va putea alege, numi, recomanda sau respinge desemnarea anumitor candidaţi la conducerea firmei, va transmite deciziile de management cu privire la planurile de restructurare, de angajare sau de investiţii către angajaţi, iar costurile desfăşurării activităţii lui vor fi suportate de companie.
Potrivit preşedintelui Blocului Naţional Sindical, Dumitru Costin, iniţiativa proiectului de hotărâre aparţine Ministerului Muncii şi reprezintă o aliniere la normele europene.
Categorii: Proiecte şi propuneri legislative, Ştiri Etichete: angajaţi, comisii, comitet, conducere, management	Lasa un comentariu
Înființarea Comisiei speciale privind Roșia Montană – aprobată
Plenul Parlamentului a adoptat cu 311 voturi pentru, 5 voturi împotrivă și 15 abțineri, proiectul de Hotărâre cu privire la constituirea Comisiei speciale comune a Camerei Deputaților și Senatului pentru avizarea Proiectului de Lege privind unele măsuri aferente exploatării minereurilor auro-argentifere din perimetrul Roșia Montană și stimularea și facilitarea dezvoltării activităților miniere în România.
Proiectul a fost aprobat cu amendamentul formulat de către senatorul social-democrat Ioan Chelaru, care a propus completarea articolului 8 al proiectului de Hotărâre, prin introducerea unui nou alineat (2) prin care să se precizeze că termenele pentru depunerea amendamentelor și pentru raportul Comisiei speciale comune a Parlamentului privind Roșia Montană vor fi stabilite de către conducerea Camerei Deputaților.
„Având în vedere că proiectul, indiferent cât de mult sau cât de puțin va fi modificat în Comisia specială, trebuie să treacă prin cele două Camere, propun la articolul 8 un nou alineat, alin. 2, care să aibă formularea — „După dezbaterea proiectului de către prima Cameră sesizată acesta se înaintează Camerei Deputaților, în calitate de Cameră decizională. Termenele pentru amendamente și pentru depunerea raportului Comisiei specială se stabilesc de către Biroul Permanent al Camerei Deputaților”. Pentru Senat există în actualul proiect de Hotărâre un termen, 20 octombrie, pentru Cameră nu se putea prevedea un astfel de termen”, a precizat Chelaru.
În replică, liderul grupului UDMR din Camera Deputaților, Mate Andras Levente, a atras atenția asupra faptului că modificarea articolului 8 va atrage după sine și modificarea primului articol al proiectului de Hotărâre a înființării Comisiei speciale.
Categorii: Proiecte şi propuneri legislative, Ştiri Etichete: comisie, conducere, perimetru, Roşia Montană, termen	Lasa un comentariu
Procedura de desemnare a conducerii CSM
Principiile de legalitate şi transparenţă care vor sta la baza procedurii de desemnare a conducerii Consiliului Superior al Magistraturii, au fost aprobate de către Secţia pentru judecători a CSM, din necesitatea de a formaliza procedura de desemnare a vicepreşedintelui/preşedintelui CSM. Secţia pentru judecători a CSM consideră necesară adoptarea unor principii de legalitate şi transparenţă care vor sta la baza procedurii de desemnare a conduceri CSM în deplină concordanţă cu strategia de întărire a integrităţii în justiţie 2011-2016. Astfel, Secţia pentru judecători apreciază că reglementarea procedurii trebuie să conţină dispoziţii referitoare la:
– dezbaterea/discutarea prealabilă în cadrul Secţiei de judecători a candidaturii depuse pentru funcţia de vicepreşedinte al CSM;
– anunţarea candidaturii într-un termen rezonabil;
– publicarea proiectului de candidatură pe site-ul CSM cu cel puţin 3 zile înainte de şedinţa de Plen în care au loc alegerile pentru funcţia de vicepreşedinte;
– dezbaterea proiectului în cadrul şedinţei Plenului în care se prezintă candidatura.
Conţinutul întregii hotărâri poate fi consultat aici.
Categorii: Magistraţi, Organizare judiciară, Ştiri Etichete: candidaturi, conducere, Consiliului Superior al Magistraturii, judecători, procedură, strategie	Lasa un comentariu